
Acatistul Sfântului cuvios David din Evvia 
(1 noiembrie) 


Sfântul Cuvios David: din Evia 
Sfântul cuvios David din Evvia (1 noiembrie): 


https://www.academia.edu/44654608/Sf% C3% A2ntul_cuvios_David_din_Evvia_1_noiemb 


TIC 


https://archive.org/details/sfantul-cuvios-david-din-evvia- 1-noiembr 


https://www2.slideshare.net/steaemy 1/sf-david-din-evvia 


**% 


Materiale despre Sfântul cuvios David din Evvia: 


https://independent.academia.edu/emystea/Sf-cuv-David-din-Evvia-(1-nov 


https://archive.org/details/Qsteaemy?query=David+din+Evvia 


https://www.slideshare.net/steaemy 1/search_my_uploads?type=&new=&aqg=David+din+Ev 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Veniţi, cei ce sunteţi robi ai lui Hristos, veniţi, cei ce o cinstiţi pe Preasfânta Năs- 
cătoare de Dumnezeu, veniţi, cei ce îl cinstiţi pe loan Botezătorul, să ne rugăm 

împreună cu Sfântul cuvios David, făcătorul de minuni şi să-i cântăm: Bucură-te, 
cuvioase David, vrednic urmaş al Inaintemergătorului! 


Icosul 1 

Înger în trup a fost Sfântul Ioan Botezătorul, iar mai apoi, înger în trup te-ai arătat 
şi tu, cuvioase. Din copilăria ta, de multe ori te-ai învrednicit să vorbeşti cu Înain- 
temergătorul Domnului, care ţi-a fost dascăl ceresc şi a binecuvântat anii tinereții 
tale, iar noi, neştiind să-l mulţumim cum se cuvine lui Dumnezeu pentru un ase- 
menea dar primit prin tine, îţi zicem: 

Bucură-te, stâlp al rugăciunii şi al nevoinţei; 

Bucură-te, floare plină de mireasma Raiului; 

Bucură-te, a sufletelor necăjite dulce alinare; 

Bucură-te, a celor care te cheamă în ajutor mângâiere; 

Bucură-te, nădejde a celor biruiţi de deznădejde; 

Bucură-te, liman al călătonilor aflați în primejdie; 

Bucură-te, comoară de mare preţ a celor lipsiţi; 

Bucură-te, că eşti iscusit doctor fără de arginţi; 

Bucură-te, călăuză spre cereasca Împărăţie; 

Bucură-te, pildă de virtute şi de smerenie; 

Bucură-te, tainic sfătuitor al pustnicilor; 

Bucură-te, odor dăruit de Dumnezeu creştinilor; 

Bucură-te, cuvioase David, vrednicule urmaş al Înaintemersătorului! 


Condacul al 2-lea 

„Oare ce va fi acest copil? Ce drum va urma în viaţa lui?”, s-au întrebat oamenii 
din sat după ce te-au aflat în biserica în care te adusese Sfântul loan Botezătorul, 
arătându-ţi-se în chip minunat. Și, bucurându-se că te-au aflat în casa lui Dumne- 
zeu, l-au cântat într-un glas: Aliluia! 


Icosul al 2-lea 

Asemănatu-te-ai Sfântului proroc loan, căci din fragedă vârstă ai mers pe calea 
postului şi a rugăciunii jertfelnice şi ai propovăduit prin faptele tale mai mult decât 
prin cuvinte. Şi noi, cei împovăraţi de atâtea ispite şi încercări, văzând în tine o 
icoană a sfinţeniei, îţi zicem: 

Bucură-te, că tu copilul Înaintemergătorului ai fost numit; 

Bucură-te, că de multe ori de el ai fost povăţuit; 

Bucură-te, că mai mult decât pe tatăl tău l-ai ascultat; 

Bucură-te, că Sfântul loan în casa sa te-a chemat; 

Bucură-te, că ţi-a fost prieten şi apărător şi sfătuitor; 

Bucură-te, că până la moarte l-ai cinstit pe Botezătorul; 

Bucură-te, că ai fost iubit de el şi cu iubire i-ai răspuns; 

Bucură-te, că de iubirea adevărată ai fost pătruns; 

Bucură-te, că din copilărie ai fost al credinţei învăţător; 

Bucură-te, că, cinstindu-i pe Sfinţi, te-ai asemănat lor; 

Bucură-te, următorule al sfinților şi podoabă a smereniei; 

Bucură-te, că din fragedă pruncie ai fost vas ales al evlaviei; 
Bucură-te, cuvioase David, vrednicule urmaş al Înaintemersătorului! 


Condacul al 3-lea 

A1 venit în Grădina Maicii Domnului ca o floare bine mirositoare, cuvioase David, 
călcând pământul binecuvântat de paşii soborului Sfinţilor athoniți. Părinţii din 
Lavra Sfântului Atanasie s-au uimit de vieţuirea ta şi îngenunchind împreună cu ti- 
ne, au lăudat-o pe prea curata Fecioară, iar lui Dumnezeu l-au mulțumit că te-a 
adus pe tine în mijlocul lor, cântând: Aliluia? 


Icosul al 3-lea 

Nesuferind diavolul faptele cele bune ale robilor lui Hristos, vrea să-i facă de oca- 
ră, batjocorindu-i şi defăimându-i în multe feluri şi născocind pricini de sminteală. 
Aşa şi tu ai fost acuzat pe nedrept că furai din chelărie, fiind căzut în patima beție. 
Însă prigonitorul tău a fost făcut de ruşine, căci Dumnezeu a scos adevărul la iveală 
şi pentru aceasta îţi zicem ţie: 

Bucură-te, că ai purtat cu umilinţă crucea defăimărilor; 

Bucură-te, sabie ascuțită împotriva fărădelegilor; 

Bucură-te, că i-ai ruşinat pe clevetitori prin virtuțile tale; 

Bucură-te, că ai primit cu smerenie şi cele bune şi cele rele; 

Bucură-te, că necazurile cu multă credinţă le-ai răbdat; 

Bucură-te, că de la tine să ne iubim vrăjmaşii am învăţat; 

Bucură-te, al celor prigoniți pe nedrept acoperitor; 

Bucură-te, împotriva minciunii şi a răutăţii luptător; 

Bucură-te, mântuire bună pentru cei aflaţi în judecăţi; 

Bucură-te, că ai călcat pe urmele Sfinţilor athoniţi; 

Bucură-te, că pe calea cea îngustă cu jertfelnicie ai călătorit; 

Bucură-te, că în Grădina Maicii Domnului te-ai nevoit; 

Bucură-te, cuvioase David, vrednicule urmaş al Înaintemersătorului! 


Condacul al 4-lea 

După ce povăţuitorul tău, părintele Acachie, a fost ales mitropolit, ţi-a cerut să pri- 
meşti să fii hirotonit episcop. Dar i-ai răspuns că nu poţi împlini această ascultare 
şi atunci mitropolitul te-a urcat în treapta preoţiei, pricepând că smerenia ta Îi este 
bineplăcută lui Dumnezeu şi I-a cântat: Aliluia! 

Icosul al 4-lea 

Fără să renunţi să-i fii ucenic, ai devenit sfătuitor al mitropolitului Acachie, aju- 
tându-l în lucrarea sa. Dar ai ştiut să foloseşti şi cuțitul cuvântului atunci când a 
fost nevoie, mustrându-l pentru greşelile care puteau vătăma turma pe care o păs- 
torea. Şi, fiind tu pildă pentru clerici ca să nu se mai teamă să apere adevărul în 
faţa ierarhilor, te cinstim zicând: 

Bucură-te, părinte, vrednic slujitor al altarului; 

Bucură-te, chivot al sfinţeniei şi al rugăciunii; 

Bucură-te, icoană a preoţiei şi a propovăduirii; 

Bucură-te, că ai răbdat răutăţile oamenilor şi ale îngerilor căzuţi; 

Bucură-te, că ai fost duhovnic al celor care doreau să devină preoţi; 

Bucură-te, că pe călugării pătimaşi să-i ridici te-ai ostenit; 

Bucură-te, că prin pilda ta vie fără lenevire 1-ai povăţuit; 

Bucură-te, că stăruința ta lui Dumnezeu 1-a bineplăcut; 

Bucură-te, că mulți monahi să te aibă povăţuitor au vrut; 

Bucură-te, că ai căutat cele smerite şi ai disprețuit slava oamenilor; 

Bucură-te, mustrător al păcatelor lui Irod şi urmaş al Botezătorului; 

Bucură-te, cuvioase David, vrednicule urmaş al Înaintemersătorului! 


Condacul al 5-lea 

AI purtat jugul lui Hristos şi ai ruşinat cursele diavolului, cuvioase, dar aceştia au 
încercat să se răzbune şi după ce ai fost supus la tot felul de chinuri şi aruncat în 
temniţă de agareni, în cele din urmă ai fost spânzurat cu mâinile în sus ca să mori 
în suferință. Dar Dumnezeu a răsturnat uneltirile duşmanilor tăi, căci îţi pregătise o 
altă cruce aducătoare de cunună şi tu l-ai mulţumit zicând: Aliluia! 


Icosul al 5-lea 

Pentru că barcagiul refuzase să te treacă spre insula Evvia, ai plutit pe rasa ta fără 
să te tulburi şi ai ajuns la Biserica Schimbării la Faţă, unde cu multă osteneală ai 
ridicat mănăstirea ta. Şi până la sfârşitul vieţii ai purtat crucea nevoinţelor ca pe o 
mucenicie fără de sânge, adunând în jurul tău obşte binecuvântată şi folosind mul- 
țime de credincioşi, pentru care îți zicem: 

Bucură-te, că răbdând chinurile cunună de mult preţ ai agonisit; 

Bucură-te, că mai apoi nevoinţele monahiceşti le-ai înmulțit; 

Bucură-te, că nu te-ai temut să primeşti dureri ca ale mucenicilor; 

Bucură-te, că Dumnezeu te-a lăsat în viaţă spre ruşinarea agarenilor; 

Bucură-te, glas care pe oameni la scaunul spovedaniei i-ai chemat; 

Bucură-te, mână întinsă celor care voiau să se ridice din păcate; 

Bucură-te, că mai dinainte ziua morţii ţi-ai cunoscut; 

Bucură-te, că pe ucenici pentru trecerea ta la Domnul i-ai pregătit; 

Bucură-te, cel ce după moarte ai rămas aproape de turma ta; 

Bucură-te, că prin mulțimea minunilor ţi-ai arătat ocrotirea; 

Bucură-te, că sfintele tale moaşte ni le-ai lăsat în dar; 

Bucură-te, că te-a rânduit Dumnezeu să ne fii veghetor plin de har; 
Bucură-te, cuvioase David, vrednicule urmaş al Înaintemergătorului! 


Condacul al 6-lea 

În tinereţea ta a suspinat sufletul tău după aflarea unui iscusit duhovnic şi atunci 
Sfântul loan Botezătorul ţi s-a arătat în vis şi ţi-a spus cum să-ţi întâlneşti povăţui- 
torul. lar noi, văzând râvna ta pentru cele sfinte, te rugăm să faci rugăciune pentru 
noi ŞI pentru duhovnicii noştri, ca să primim prin ei sfaturile potrivite şi să-l 
mulțumim lui Dumnezeu, cântând: Aliluia! 


Icosul al 6-lea 

Vrând cuviosul lacov să meargă la Locurile Sfinte pentru a duce viaţă pustni- 
cească, te-ai arătat lui în chip minunat şi rănindu-i-se inima de frumuseţea celor 
descoperite şi-a schimbat gândul său şi a rămas în mănăstirea ta. lar noi te rugăm, 
cuvioase, schimbă gândul inimii noastre pentru a nu căuta în viaţă voia noastră, ci 
voia lui Dumnezeu, ca să cântăm ţie cu mulţumire: 

Bucură-te, că din cuvintele părintelui Acachie te-ai hrănit; 

Bucură-te, că ai simţit nevoia unui dascăl iscusit; 

Bucură-te, că pentru credinţa ta Dumnezeu ţi l-a trimis; 

Bucură-te, că pe calea ascultării fără cârtire ai mers; 

Bucură-te, că primind mustrările povăţuitorului tău te-ai smerit; 

Bucură-te, că virtuțile tale ca o flacără au strălucit; 

Bucură-te, al celor ce se luptă cu voia proprie ocrotitor; 

Bucură-te, că primeşti rugăciunile celor care îşi caută povăţuitor; 

Bucură-te, drum până la picioarele duhovnicului; 

Bucură-te, la vreme de neascultare trâmbiţă a ascultării; 

Bucură-te, că pleci inimile celor mândri spre pocăință; 

Bucură-te, că ai vrut şi ai făcut lucrare apostolească; 

Bucură-te, cuvioase David, vrednicule urmaş al Înaintemersătorului! 


Condacul al 7-lea 

Punând în aluat pentru pâine şi prescuri apă de la izvorul tău binecuvântat, unele 
femei credincioase care trăiau aproape de mănăstirea ta au văzut cum aluatul dos- 
peşte fără drojdie, pentru a se vădi darul dat ţie de la Dumnezeu. Şi noi, ştiind că 
lucrarea faptelor noastre bune creşte prin mijlocirea ta, Îl lăudăm pe Dumnezeu, cel 
ce ţi-a trimis harismele, cântând: Aliluia! 

Icosul al 7-lea 

„Nenumărate sunt minunile cuviosului David. Nu mi-ar ajunge nici hârtia, nici 
cerneala şi nici timpul ca să scriu minunile făcute de sfânt în fiecare zi”, mărturisea 
cuviosul stareţ Iacov în faţa pelerinilor veniți să ţi se închine, pentru a le spori cre- 
dinţa lor în ajutorul tău. Şi noi, crezând cuvintele sale, nu uităm să-ţi aducem cân- 
tare de mulțumire: 

Bucură-te, că ne aduci mângâiere în toate nevoile; 

Bucură-te, că prin mijlocirile tale ne ştergi lacrimile; 

Bucură-te, că mlaștinile din satul Diesto le-ai secat; 

Bucură-te, că mulțimea de țânțari de acolo o ai îndepărtat; 

Bucură-te, cel ce îi ajuţi pe cei care nu au unde să locuiască; 

Bucură-te, că te rogi pentru cei lipsiţi, ca toate cele de trebuinţă să le primească; 
Bucură-te, că întristarea din inimile noastre o alungi; 

Bucură-te, că viforul necazurilor de la noi îl îndepărtezi; 

Bucură-te, că ai adus şi aduci bucurie celor credincioşi; 

Bucură-te, că, urmând ţie, ucenicii tăi i-au ajutat pe cei necăjiţi; 

Bucură-te, că ne înveţi unii pe alţii cu iubire nefăţarnică să ne iubim; 

Bucură-te, că mulțimea minunilor tale o mărturisim; 

Bucură-te, cuvioase David, vrednicule urmaş al Înaintemergătorului! 


Condacul al 8-lea 
Rugându-ţi-se cu credinţă bunica micuţului Vasile, care era surd din naştere şi 
ungându-l cu ulei de la candela ta, copilul a început să audă. lar apoi bunica, 
auzind în somn o voce care a îndemnat-o să citească viaţa şi minunile tale, s-a bu- 
curat, văzând cum Dumnezeu îi îndeamnă pe creştini să ceară ajutorul sfinţilor Săi 
şi a cântat: Aliluia! 


Icosul al 8-lea 

Am aflat despre minunea cu pruncul loan, despre care doctorii spuneau că poate 
muri şi că este cu neputinţă să se însănătoşească. Ştim că ai stat împotriva femeii 
care voia să plece din spital, lhpsindu-i fără să vrea pe părinţii pruncului de cartea 
cu viaţa şi minunile tale. Iar aceştia, citind-o, i-au rugat pe părințiu de la mănăstirea 
ta să se roage pentru prunc şi acesta s-a tămăduit. Pentru care îți zicem ţie: 
Bucură-te, că îi ajuţi pe oameni să afle despre facerile tale de bine; 

Bucură-te, că tu eşti cel ce ne îndemni să citim despre tine; 

Bucură-te, că, datorită ţie, pruncul loan a rămas în viaţă; 

Bucură-te, că pentru aceasta mulţi s-au întărit în credinţă; 

Bucură-te, că aceştia s-au ruşinat de greşeala lor; 

Bucură-te, că a putut să meargă după ce la mănăstirea ta s-a închinat; 

Bucură-te, că prin aceasta calea vindecării ni s-a arătat; 

Bucură-te, că pe măicuţa Atena degrabă o ai tămăduit; 

Bucură-te, că părinţii ei şi-au ţinut făgăduinţa şi la tine au venit; 
Bucură-te, că ei ne îndeamnă să venim şi noi în a ta mănăstire; 
Bucură-te, că pelerinilor pentru jertfelnicia lor le aduci răsplătire; 
Bucură-te, cuvioase David, vrednicule urmaş al Înaintemergătorului! 


Condacul al 9-lea 

Aflându-se în primejdie de moarte, micuța Elena a primit ajutorul tău, iar doctorii, 
văzându-se neputincioşi să înţeleagă ce s-a întâmplat, au spus: „Nu ne rămâne de- 
cât să ne rupem diplomele”. Şi noi, văzând în această mărturisire că la Dumnezeu 
este cu putinţă ceea ce la oameni este cu neputinţă, Îi aducem cântarea: Aliluia! 


Icosul al 9-lea 

Greu le este oamenilor să ducă fără cârtire crucea bolii şi ispita deznădejdii le în- 
cearcă sufletul îndurerat. Dar, având nădejde în Hristos şi în ajutorul Maicii Sale şi 
al tuturor sfinţilor, creştinii primesc cununa pentru răbdarea lor. Şi, aflând mulți- 
mea tămăduirilor săvârşite de tine, îți cântăm: 

Bucură-te, că aduci nădejde unde doctorii spun că nu mai este nădejde; 

Bucură-te, cel ce îndepărtezi de la noi gândurile de deznădejde; 

Bucură-te, că prin rugăciunile tale dobândim vreme de pocăință; 

Bucură-te, că ne arăţi că la Dumnezeu nimic nu este cu neputinţă; 

Bucură-te, că alungi durerea din mădularele bolnave şi aduci mângâiere; 

Bucură-te, că icoana ta făcătoare de minuni e plină de ofrande de mulțumire; 
Bucură-te, cel ce pe fetiţa cu picioarele paralizate ai ajutat-o să meargă; 

Bucură-te, că ştiind aceasta, cei neputincioşi la ajutorul tău aleargă; 

Bucură-te, că prin darul lui Dumnezeu, multe feluri de boli ai vindecat; 

Bucură-te, că prin tine, credinţa noastră s-a întărit; 

Bucură-te, că celor aflaţi în primejdie de moarte năprasnică le vii în ajutor; 
Bucură-te, că pentru cei care părăsesc viaţa cea trecătoare eşti mijlocitor; 
Bucură-te, cuvioase David, vrednicule urmaş al Înaintemersătorului! 


Condacul al 10-lea 

O fetiță pe nume Maria avea leucemie şi mult se mâhneau părinţii ei din pricina 
aceasta. Dar, aflând de grabnicul tău ajutor, mama ei a luat-o pe copilă în braţe şi 
ridicând-o ca pe o ofrandă, a zis: „Sfinte al meu David, fă-mi bine copilul!” Şi în- 
dată fiica ei s-a tămăduit, iar mai apoi au venit la mănăstire să-ţi mulțumească şi 
să-l înalțe Domnului cântarea: Aliluia! 


Icosul al 10-lea 

Cine poate spune câți copu suferinzi au aflat uşurare prin rugăciunile tale sau câte 
lacrimi ai şters prin darul pe care l-ai primit de la Dumnezeu? Ai ajutat mulţime de 
prunci să vadă lumina zilei, ai ajutat mulţime de copii să scape de boli de tot felul. 
Şi părinţi lor, pricepând că prin tine Dumnezeu a adus sănătate în locul bolii, ţi-au 
adus mulțumiri cu prisosinţă, iar noi te lăudăm aşa: 

Bucură-te, împreună rugătorule cu soţii care nu au copii; 

Bucură-te, că alungi deznădejdea din inimile lor; 

Bucură-te, că tămăduieşti pântecele bolnave ale femeilor; 

Bucură-te, că Dumnezeu le trimite prunci pentru rugăciunile tale; 

Bucură-te, că părinţii care îşi văd copiii crescând îți aduc mulțumire; 

Bucură-te, că nu numai cei bolnavi, ci şi apropiaţi ai lor aleargă la tine; 

Bucură-te, că îi vindeci şi pe cei cu mintea rătăcită; 

Bucură-te, că cei slabi la minte dobândesc înţelepciune; 

Bucură-te, că pruncii care se nasc bolnavi află tămăduire; 

Bucură-te, că luminezi minţile doctorilor credincioşi prin rugăciune; 

Bucură-te, că nu rămâne fără răspuns nici o rugăciune către tine; 

Bucură-te, cuvioase David, vrednicule urmaş al Înaintemergătorului! 


Condacul al 11-lea 

Greu fiind încercat de boală, cuviosul stareţ Iacov ţi s-a rugat: „Sfinte al meu Da- 
vid, vino repede să mă ajuţi. Şi în drum spre spital, când treci prin Procopie, ia-l şi 
pe Sfântul loan Rusul cu tine. Veniţi să mă ajutaţi acum, că sunt în primejdie!”. Şi, 
nădăjduind în ajutorul vostru, a zis cu suflet umilit: Afiluia! 


Icosul al 11-lea 

De cerească cercetare s-a învrednicit părintele Iacov, căci te-a văzut în spital îm- 
preună cu Sfântul loan Rusul şi te-a auzit spunându-i: „Nu-ţi fie frică, am venit să 
te ajutăm”. Şi noi, uimindu-ne de credinţa sa şi de iubirea pe care i-aţi arătat-o ve- 
nind la el şi ocrotindu-l, ne umplem de bucurie şi îţi cântăm: 

Bucură-te, că frica din suflete năpăstuite o alungi; 

Bucură-te, că rugăciunile celor cu inimă curată le asculți; 

Bucură-te, că îi ajuţi şi pe cei care de minunile tale nu au auzit; 

Bucură-te, că împreună cu Sfântul loan Rusul la patul bolnavilor ai venit; 
Bucură-te, cel ce de legăturile diavoleşti ne izbăveşti; 

Bucură-te, că puterea farmecelor şi a blestemelor o nimiceşti; 

Bucură-te, că prin tine visele cu care diavolii vor să ne înfricoşeze se risipesc; 
Bucură-te, stavilă celor ce împotriva noastră uneltesc; 

Bucură-te, văzând că urmaşii tăi pe urmele tale au călcat; 

Bucură-te, cel ce împreună cu stareţul Iacov de multe ori te-ai arătat; 

Bucură-te, că rânduiala vieţuirii în sfinţenie până la noi s-a îndătinat; 


Ar De Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP IP E E 2 2 E IP 3 3 E E E IP 5 IE E XXX 


Je De De de De Dr De e De De de De Dr dr De De De De De de de e Ar A d 


XP PP 2 0 E E 3 IP 3 3 3 IE IE II IE E E XX 


Bucură-te, cuvioase David, vrednicule urmaş al Inaintemergătorului! 


Condacul al 12-lea 

„În întunericul de acum este nevoie nu numai de un înaintemergător, ci de mai 
mulţi, care să propovăduiască pocăinţa şi să-L facă pe lisus cunoscut în ochii lu- 
Mil”, i-ai spus mamei tale, care încerca să domolească râvna ta pentru cele sfinte. 
lar în vremea noastră nevoia de propovăduitori este şi mai mare, pentru că s-a în- 
mulțit desfrâul şi apostazia, şi puţine glasuri se mai aud cântând: Aliluia! 


Icosul al 12-lea 

Purtăm în cugetele noastre povaţa ta, sfinte, că aşa cum cel mai mare dascăl se face 
ucenicul lui Hristos, tot aşa cel din urmă dintre creştini trebuie să fie apostol. Că 
multe lucruri ştim, dar nu le facem şi preferăm să cerem mulţime de sfaturi în loc 
să începem să punem în lucrare ceea ce ştim deja. Ajută-ne, cuvioase, să nu ne 
lăsăm biruiţi de patima fățărniciei, ci să punem început bun, zicându-ţi: 

Bucură-te, că făgăduinţele făcute Domnului ne înveţi să le plinim; 

Bucură-te, primind laudele noastre, ale păcătoşilor; 

Bucură-te, că ne chemi să urcăm fără şovăire pe scara virtuților; 

Bucură-te, că asemenea Sfântului loan Botezătorul ai dus viaţă îngerească; 
Bucură-te, prieten al celor care se străduiesc să se mântuiască; 

Bucură-te, bucurie a credincioşilor care te cinstesc; 

Bucură-te, mijlocitor pentru noi în faţa tronului dumnezeiesc; 

Bucură-te, alăută a pocăinţei, care întorci sufletul de la cele pământeşti; 

Bucură-te, lumină trimisă de Dumnezeu să ne arate calea spre lăcaşurile cereşti; 
Bucură-te, că mulțumirile noastre pentru toate facerile de bine le-ai primit; 
Bucură-te, cel ce ca un soare în viaţa noastră ai răsărit; 

Bucură-te, cuvioase David, vrednicule urmaş al Înaintemergătorului! 


Condacul al 13-lea (de trei ori) 

O, cuvioase părinte David, primind această puţină rugăciune a noastră, vino degra- 
bă în ajutorul nostru. Suntem slabi şi neputincioşi, sfinte al lui Dumnezeu şi nimic 
nu putem face prin puterea noastră, dar credem că nu vei lăsa rugăciunile noastre 
fără răspuns, ci ne vei ajuta ca prin aceste încercări prin care trecem să punem înce- 
put bun mântuirii şi să-l cântăm lui Dumnezeu, celui ce te-a acoperit cu harul Său: 
Aliluia! 


Apoi se zice iarăşi: 


Icosul 1 

Înger în trup a fost Sfântul loan Botezătorul, iar mai apoi, înger în trup te-ai arătat 
şi tu, cuvioase. Din copilănia ta, de multe ori te-ai învrednicit să vorbeşti cu 
Înaintemergătorul Domnului, care ţi-a fost dascăl ceresc şi a binecuvântat anii ti- 
nereții tale, iar noi, neştiind să-l mulțumim cum se cuvine lui Dumnezeu pentru un 
asemenea dar primit prin tine, îți zicem: 

Bucură-te, stâlp al rugăciunii şi al nevoinţei; 

Bucură-te, floare plină de mireasma Raiului; 

Bucură-te, a sufletelor necăjite dulce alinare; 

Bucură-te, a celor care te cheamă în ajutor mângâiere; 

Bucură-te, nădejde a celor biruiţi de deznădejde; 

Bucură-te, liman al călătonilor aflați în primejdie; 

Bucură-te, comoară de mare preţ a celor lipsiţi; 

Bucură-te, că eşti iscusit doctor fără de arginţi; 

Bucură-te, călăuză spre cereasca Împărăţie; 

Bucură-te, pildă de virtute şi de smerenie; 

Bucură-te, tainic sfătuitor al pustnicilor; 

Bucură-te, odor dăruit de Dumnezeu creştinilor; 

Bucură-te, cuvioase David, vrednicule urmaş al Înaintemergătorului! 


Condacul 1 

Veniţi, cei ce sunteți robi ai lui Hristos, veniţi, cei ce o cinstiți pe Preasfânta Năs- 
cătoare de Dumnezeu, veniţi cei ce îl cinstiți pe loan Botezătorul, să ne rugăm îm- 
preună cu Sfântul cuvios David, făcătorul de minuni şi să-i cântăm: Bucură-te, 
cuvioase David, vrednic urmaş al Înaintemergătorului! 


Și aceste rugăciuni: 


Rugăciune către Sfântul cuvios David din Evvia 

O, robule al lui Hristos, cuvioase David, la tine alergăm acum, în vremea neca- 
zului. Valurile ispitelor s-au ridicat asupra noastră şi norii deznădejdii vor să ne 
înfricoşeze. Dar avem credinţă că nu ne vei lăsa să fim biruiţi de puterile diavo- 
leşti. Vino în ajutorul nostru, cum ai venit în ajutorul atâtor oameni întristaţi. Vino 
în ajutorul nostru, cum ai venit în ajutorul mulțimii de bolnavi. Vino în ajutorul 
nostru, cum ai venit ori de câte ori ai fost chemat cu credinţă de către credincioşii 
care mai apoi s-au bucurat de minunile tale. Şi chiar dacă şi în acest ceas al rugă- 
ciunii, vrăjmaşul diavol se luptă să ne strecoare în suflete duhul îndoielii şi al ne- 
credinţei, noi cu smerenie mărturisim puţinătatea credinţei noastre, dar mărturisim 
şi nădejdea pe care o avem în mijlocirile tale. 


A strigat oarecând către Hristos tatăl copilului chinuit de diavol: „Cred, Doamne, 
ajută necredinţei mele”. Aşa strigăm şi noi acum: Credem, cuvioase David, ajută 
necredinţei noastre. Roagă-te lui Dumnezeu pentru noi, să fim tari şi statornici în 
credință şi să punem cele cereşti înaintea celor pământeşti. Şi ducând lupta cea 
bună pentru mântuire, să-ți mulţumim în toate zilele vieţii noastre că te avem 
grabnic ajutător şi ocrotitor, şi să lăudăm până la suflarea cea de pe urmă Treimea 
cea de o ființă şi nedespărţită: pe Tatăl, pe Fiul şi pe Sfântul Duh, acum şi pururea 
ŞI în vecii vecilor. Amin. 

Rugăciune către Sfântul cuvios David pentru cel bolnav 


Cuvioase David, mare făcătorule de minuni, în tine ne punem nădejdea acum, 
când (numele) este greu încercat de boală. Alină-i durerea, potoleşte-i fierbinţeala, 
dăruieşte-i sănătate sufletească şi trupească. Degeaba ne-am pus nădejdea numai în 
doctori şi în leacurile lor, căci nădejdea noastră a fost ruşinată. Dar acum, cuno- 
scându-ne greşeala, ne punem nădejdea în Dumnezeu, având credinţa că ne va tri- 
mite ajutorul Său. Şi pe tine te rugăm, cuvioase, cel ce te bucuri de frumuseţile 
cereşti în soborul sfinților, ajută-l pe (numele), potolind suferinţa lui şi aducând în 
sufletul lui mângâiere. 


Ai ajutat mulți copii bolnavi, ai ajutat mulți creştini ce pătimeau de feluri de boli. 
Oare acum îți vei întoarce faţa de la noi, din pricina păcatelor noastre? Nu, cu- 
vioase, să nu faci aceasta, ci să te milostiveşti spre noi, ca să nu se împuţineze cre- 
dinţa noastră. Și nu doar pentru robul lui Dumnezeu (numele) ne rugăm ţie, ci 
pentru toţi cei care se află pe patul bolii, cunoscuţi şi necunoscuţi. Ai grijă de ei şi 
de doctorii lor, călăuzindu-i să facă cele de folos pentru cei aflaţi în suferinţă. 


Ai grijă, cuvioase, de toţi cei care se roagă ţie cu credinţă, alungând de la sufletele 
lor toată ispita şi necazul. Înmulţeşte minunile tale, cuvioase David, ca prin mij- 
locirile tale să fie lăudat Dumnezeu Cel adevărat: Tatăl, Fiul şi Sfântul Duh, în 
vecii vecilor. Amin. 

Şi se face otpustul. 

Părintele Ignatie Dumitrescu - Cuvânt la prăznuirea cuviosului David din 
Evvia 


Astăzi Biserica lui Hristos îl prăznuieşte pe cuviosul David din Evvia, marele 
făcător de minuni. El este cunoscut sub numele de "copilul Înainte-mergătorului”, 
căci Sfântul loan Botezătorul l-a luat în biserica sa, pe când avea trei ani şi l-a ţinut 
acolo mai multe zile, în chip minunat. 


Mulţi oameni, astăzi, auzind că un sfânt ia un copil de acasă şi îl duce, fără ştirea 
părinţilor, departe de casa sa, ar spune că nu pot crede astfel de prostii, de poveşti 
fără sens. ŞI totuşi, ... aşa s-a întâmplat. 


Există o veche pravilă a Bisericii care îi condamnă pe cei care, dintr-o evlavie 
mincinoasă sau din cine ştie ce alte motive, falsifică Vieţile Sfinţilor, adăugându-le 
lucruri inventate de ei. Sfinţii nu au nevoie de aşa ceva. Adevărul nu are nevoie de 
minciuni pentru a birui. Şi noi credem că cele scrise în Vieţile Sfinților şi în 
Sinaxare sunt lucruri adevărate şi ne hrănim sufletele cu cele citite. 


Citind despre modul în care Sfântul loan Botezătorul l-a călăuzit pe micul David 
pe calea sfinţeniei, ne-am putea gândi: "O, ce bine ar fi fost să avem şi noi parte de 
o astfel de îndrumare sfântă...” De fapt, noi trebuie să vedem în grija arătată de 
Sfântul loan, cuviosului David icoana grijii pe care au Sfinţii faţă de fiecare 
dintre noi. Poate am prefera să îi vedem şi noi, şi Să ştim sigur că facem ce vrea 
Dumnezeu, care ne îndrumă prin Sfinţii Săi. Dar, din pricina păcatelor noastre, 
nu Suntem vrednici să îi vedem pe sfinţi ţinându-ne de mână la fiecare pas. Și 
totuşi, Sfinţii ne iubesc şi vor să ne arate iubirea lor. Vor să ne ţină de mână. Vor 

să ne cheme spre ei, vor să ne cheme în bisericile lor, la icoanele lor sau chiar la 
sfintele lor moaşte. 


"Vrei să vii în casa mea?" - l-a întrebat Sfântul Înaintemergător pe cuviosul David. 
Şi aşa ne întreabă şi pe noi sfinţii: "Vreţi să veniţi în casele noastre?" "Da, sfinților, 
vrem. Dar care sunt casele voastre?" Casele sfinţilor sunt bisericile lor. Trebuie să 
înţelegem asta... 


Ridicarea unei biserici e un lucru bineplăcut lui Dumnezeu, când se face cu bani 
munciţi şi cu jertfelnicie. 


Într-un sat din Komotini aveau loc multe accidente de maşină, în urma cărora mulţi 
oameni îşi aflau moartea. După ce oamenii au ridicat o bisericuță cu hramul 
cuviosului David, accidentele s-au împuţinat în chip minunat şi oamenii care au 
mai trecut prin astfel de necazuri au scăpat cu viaţă. lar mai apoi au venit la 
bisericuţă pentru a-i mulţumi sfântului... 


Dar nu doar pe cei care ctitoresc biserici îi ajută sfinţii... Ii ajută pe cei care merg în 
pelerinaje la sfintele lor moaşte, pe cei care se închină în faţa icoanelor lor, pe toți 
cei care li se roagă cu inima smerită şi cu credinţă... 


Sfântul Botezător l-a crescut pe David duhovniceşte. Tot aşa şi cuviosul David 
vrea să ne călăuzească pe toţi şi pe fiecare în parte. Dar avem noi urechea inimii 
deschisă pentru a-i primi sfaturile de taină? De cele mai multe ori, nu. De aceea 
trebuie să citim şi să recitim viaţa lui, pentru a ne folosi de învăţăturile sale. 


Şi aşa trebuie să facem cu viaţa fiecărui sfânt. Nu să o citim pentru a ne ocupa 
timpul liber, ci să o citim pentru a înţelege cum trebuie să trăim noi pentru 
Dumnezeu în fiecare zi. 


Vorbind cu mama sa despre nevoinţele şi propovăduirea curajoasă a Sfântului loan 
Botezătorul, pe când avea doar cincisprezece ani, mama a încercat să îi domolească 
elanul duhovnicesc, spunându-i: "Dar tu nu eşti Înaintemergătorul şi nu trăieşti în 
pustie. Şi nu mai trebuie alt Înaintemergător pe pământ ca să ni-L arate pe Iisus, 
pentru că lumea deja Îl cunoaște". 


Ca mulţi alți sfinți cărora părinţii trupeşti au căutat să le impuţineze râvna, tânărul 
David nu s-a lăsat, ci i-a spus: "Mamă, nu ştiu cât de mult Îl cunoaşte lumea pe 
Hristos. Eu cred că mulți trăiesc în întuneric, mai mulţi chiar decât cei care 
mergeau atunci în pustia Iordanului. De aceea este nevoie nu numai de un 

Inaintemergător, ci de mai mulți, care să propovăduiască pocăinţa şi să-L facă 
cunoscut pe lisus în ochii lumii”. 


lar când mama sa a insistat, întrebând oarecum ironic: "Dar nu L-au cunoscut 
creştinii pe Hristos prin botez?", David a dat un răspuns foarte înţelept: "Mai întâi 
de toate, mamă, nu s-au făcut toți creştini. Şi apoi nu spuneţi voi aproape în fiecare 
zi că s-a răcit credinţa creştinilor? Dar de unde ne dăm seama de aceasta? Aţi spus 
că mulți s-au îndepărtat de Biserică. Oare unii ca aceştia nu sunt ca şi cum nu L-ar 
fi cunoscut deloc pe Hristos?” 


Au trecut mai mult de patru sute de ani de la această discuţie şi întrebarea rămâne 
foarte actuală... lar noi trebuie să ne întrebăm: oare nu s-a răcit şi credinţa 
noastră? Oare noi suntem creştini şi prin faptele noastre sau doar prin faptul că 
suntem botezaţi?... lar dacă spunem că suntem creştini, în ce măsură ne dorim 
să îi ajutăm şi pe alţii să vină la Hristos? În ce măsură ne străduim să ne 
îngrijim de treburile noastre şi în ce măsură ne străduim să devenim mici 
apostoli? 


La mănăstirea din Evvia, înainte de adormirea cuviosului David, veneau foarte 
mulți oameni pentru a cere cuvânt de folos. Și părinții din mănăstire îi spuneau 
cuviosului că oamenii au nevoie de sfaturile sale. 


Cuviosul i-a întrebat: "Dar voi încă nu sunteți pregătiți să-i mângâiați şi să le 
potoliți setea?... Şi voi aveţi nevoie de întărirea cea dumnezeiască, dar şi cei 
însetaţi doresc să îi puneţi în legătură cu izvorul. Elevu sunt buni atunci când pot 
deveni şi dascăli ai celor mai prejos decât ei. lar dascălii, chiar şi cei mai mari, 
atunci sunt buni, când se fac şi ei elevii celor mai presus decât ei. Şi ultimul creştin 
se face apostol, precum şi cel mai mare dascăl se face ucenicul lui Hristos” . 


Credem aceste cuvinte? Suntem gata să le urmăm? Sunt mulți care au nevoie de 
cuvintele mântuirii, iar creştinii le vorbesc de cele mai multe ori doar despre grijile 
zilei, despre calamităţi naturale, despre zvonuri de războaie sau despre creşterea 
preţurilor la alimente. E bine aşa? E normal aşa? Nu, nu e normal. Jrebuwie să 
încercăm Să dăm mărturia cea bună. Nu cum o fac sectanţii, trâmbiţând peste tot 
că vine Domnul şi că trebuie să mergem la gruparea lor. Nu. Ci cu iubire 
adevărată, cu delicateţe, cu grijă ca mărturia pe care o dai să fie ca o floare 
sădită în inima celuilalt, nu ca şi cum ar trebui să bifezi într-un catalog că ţi-ai 
făcut datoria de a repeta mecanic cine ştie ce învățături ortodoxe. De multe ori ni 
se pare că suntem mai sfinţi decât cei de lângă noi şi ne purtăm cu duritate cu 
păcatele celorlalţi, în loc să le dăm o mână de ajutor pentru a se îndrepta. 

Odată, cuviosul David le-a spus părinților din obştea sa aşa: "Fraţilor, pe păcătos 
trebuie să îl despărțim de păcat, iar păcatul trebuie să-l judecăm potrivit cu firea 
păcătosului. Nu potrivit cu meseria lui, ci cu firea lui, cu credinţa lui şi cu educaţia 
lui. Nu putem trece cu vederea condiţiile în care a săvârşit păcatul. Mai întâi 
trebuie să aflăm cum a săvârşit păcatul, în mod conştient, din neatenție sau din 
slăbiciune". Cuvintele acestea trebuie înţelese mai ales de către preoții duhovnici, 
de cei rânduiţi de Dumnezeu să tămăduiască rănile sufleteşti. Dar trebuie înţelese şi 
de noi, de cei care avem cunoştinţe, rude, părinți sau fraţi care viețuiesc în păcat şi 
pe care nu îi ajută nimeni să repare lucrurile. 


(... ) Şi aşa, ascultând povaţa cuviosului şi alergând cu zdrobire de inimă la 
scaunul spovedaniei, să ne rugăm lui cu mişcătoarele cuvinte ale Mitropolitului 
Teofil al Cortinei şi Megalopolei: "Sfinte David, copil al Înaintemergătorului, dă- 
ne şi nouă ceva din frumusețea ta duhovnicească, din mirul virtuţilor tale, din 
dragostea şi credinţa ta în lisus. Ajută-ne şi nouă să iubim mai mult virtutea şi să 
ne nevoim mai mult împotriva răului şi a păcatului. lar această nevoință a noastră 
să fie un imn închinat ţie şi petrecerii tale. Amin”. 


(Viaţa şi minunile Cuviosului David din Evvia, ediţie îngrijită de părintele 
Ignatie Dumitrescu, Editura Egumeniţa, p. 19-39) 

